Na temelju članka 17. stavka 1. Zakona o sustavu civilne zaštite („Narodne novine“ broj 82/15; 118/18.), članka 47. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja („Narodne novine“ broj 49/17), Odluci o donošenju Procjene rizika od velikih nesreća za Grad Zlatar (KLASA: 810-01/18-01/01; URBROJ: 2211/01-01-18-158 od 09. lipnja 2018. godine – „Službeni glasnik Krapinsko-zagorske županije“ br. 29/18.), uz prethodnu suglasnost Ministarstva unutarnjih poslova, Ravnateljstva civilne zaštite KLASA:810-01/19-01/01, URBROJ:511-01-394-19-20 od 02. 12. 2019. godine, Gradsko vijeće Grada Zlatara na svojoj 24. sjednici održanoj 04. ožujka 2020. godine, donosi

**O D L U K U**

**o određivanju pravnih osoba od interesa za sustav civilne zaštite**

**Grada Zlatara**

**Članak 1.**

Ovom Odlukom određuju se pravne osobe od interesa za sustav civilne zaštite na području Grada Zlatara s ciljem priprema i sudjelovanja u aktivnostima smanjenja rizika od katastrofa, pružanja brzog odgovora na prijetnje i opasnosti te ublažavanja posljedica katastrofa i velikih nesreća.

**Članak 2.**

Pravne osobe od interesa za sustav civilne zaštite u spašavanju stanovništva, materijalnih i kulturnih dobara Grada Zlatara određuju se kako slijedi:

1. Domi prijevoz d.o.o., Dragutina Domjanića 7/a, 49 250 Zlatar,

1. Osnovna škola „Ante Kovačića“ Zlatar, Vladimira Nazora 1, 49 250 Zlatar,
2. Osnovna škola Belec, Belec 50, 49 254 Belec,
3. Srednja škola Zlatar, Ulica braće Radića 10, 49 250 Zlatar.

Pravne osobe iz članka 1. ove Odluke su dio operativnih snaga sustava civilne zaštite Grada Zlatara.

**Članak 3.**

Pravne osobe od interesa za sustav civilne zaštite Grada Zlatara dužne su se odazvati zahtjevu načelnika stožera civilne zaštite i načelnika stožera civilne zaštite Republike Hrvatske te sudjelovati ljudskim i materijalnim resursima u provedbi mjera i aktivnosti u sustavu civilne zaštite.

**Članak 4.**

Pravnim osobama dostavit će se Odluka o određivanju pravnih osoba od interesa za sustav civilne zaštite Grada Zlatara.

**Članak 5.**

Pravne osobe od interesa za sustav civilne zaštite sudjeluju u provedbi mjera i aktivnosti u sustavu civilne zaštite ljudskim snagama i materijalnim resursima u skladu s zadaćama koje su dobile ovom Odlukom i koje će razraditi kroz svoje Operativne planove.

Operativne planove pravne osobe su dužne izraditi u skladu s člankom 49. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja („Narodne novine“ broj 49/17), temeljem zadaća iz ove Odluke i Procjene rizika od velikih nesreća za područje Grada Zlatara.

**Članak 6.**

Konkretne zadaće pravne osobe u sustavu civilne zaštite i njezini kapaciteti ili samo dio kapaciteta od značaja za reagiranje u velikim nesrećama i katastrofama navedeni su u Prilogu 1. ove Odluke.

**Članak 7.**

Pravne osobe iz članka 2. ove Odluke dužne su dostaviti podatke važne za izradu Plana djelovanja civilne zaštite Grada Zlatara.

**Članak 8.**

Grad Zlatar podmiriti će pravnim osobama stvarno nastale troškove djelovanja ljudskih snaga i materijalnih resursa u provedbi mjera i aktivnosti u sustavu civilne zaštite, a isto će se regulirati ugovorom o međusobnoj suradnji.

**Članak 9.**

Stupanjem na snagu ove Odluke prestaje važiti Odluka o određivanju pravnih osoba od interesa za sustav civilne zaštite na području Grada Zlatara (KLASA: 810-01/16-01-01, URBROJ: 2211/01-01-16-23 od dana 14. lipnja 2016. godine) te Ispravak i dopuna Odluke o određivanju pravnih osoba od interesa za sustav civilne zaštite na području Grada Zlatara (KLASA: 810-01/17-01/01, URBROJ: 2211/01-01-17-31, od dana 11. travnja 2017. godine).

**Članak 8.**

Ova Odluka stupa na snagu dan nakon dana donošenja i objavit će se u „Službenom glasniku Krapinsko−zagorske županije“.

GRADSKO VIJEĆE GRADA ZLATARA

KLASA: 810-01/19-01/02

URBROJ: 2211/01-01-20-32

Zlatar, 04. 03. 2020.

Predsjednik Gradskog vijeća:

Danijela Findak

**PRILOG 1. ZADAĆE PRAVNIH OSOBA U SUSTAVU CIVILNE ZAŠTITE**

|  |  |  |
| --- | --- | --- |
| **PRAVNA OSOBA** | **UGROZA** | **ZADAĆE U SUSTAVU CIVILNE ZAŠTITE** |
| **DOMI PRIJEVOZ d.o.o.**  Dragutina Domjanića 7/a, 49250 Zlatar | Poplave | * evakuacija ugroženih osoba |
| Potresi | * evakuacija ugroženih osoba |
| Industrijske nesreće | * evakuacija ugroženih osoba |
| **OŠ Ante Kovačića**  Vladimira Nazora 1,  49250 Zlatar | Poplave | * smještajni kapaciteti |
| Potresi | * smještajni kapaciteti |
| Industrijske nesreće | * smještajni kapaciteti |
| **OŠ Belec**  Belec 50, 49250 Zlatar | Poplave | * smještajni kapaciteti |
| Potresi | * smještajni kapaciteti |
| Industrijske nesreće | * smještajni kapaciteti |
| **SS Zlatar**  Ulica Braće Radića 10, 49250 Zlatar | Poplave | * smještajni kapaciteti |
| Potresi | * smještajni kapaciteti |
| Industrijske nesreće | * smještajni kapaciteti |